Viļānu vidusskola

**Viļānu vidusskola ** ir 1953. gadā dibināta vispārizglītojoša vidusskola Viļānos.

## Skolas vēsture

1826. gadā Viļānos tika nodibināta draudzes skola, kurā tika uzņemti 15 zēni. Starp pasaules kariem pilsētā darbojās latviešu, krievu un ebreju skolas. 

1944. gada beigās Viļānos darbojās divas skolas - latviešu septiņgadīgā skola, kuru vadīja Emīlija Taukule un krievu septiņgadīgā skola, kur direktora pienākumus pildīja Pāvels Astratovs, bet pēc tam viņa vietā tika nozīmēts Aleksejs Siliņevičs. Sākot no 1948. gada skolām tika izveidotas 8. klases. 1949. gadā pie Viļānu latviešu tika nokomplektētas 9 latviešu un 9 krievu klases. Tās abas atradās t.s. "Sarkanajā" skolas mājā līdz 1949.gada 1.decembrim, kad tika atjaunota Pārupes skolas ēka – bijušās muižas nams. Ar 1.decembri tika apstiprināta Viļānu vidusskola. 

1952. gadā Viļānos tika uzcelta jauna četrstāvu vidusskolas ēka Rēzeknes ielā. Viļānu vidusskola dibināta 1953.gada 7. februārī ar toreizējā Viļānu rajona IK lēmumu. 1953.gada 15. februārī Viļānu vidusskolai tika pievienota krievu skola, līdz ar to krasi palielinājās skolēnu skaits, kurš pārsniedza 1200 skolēnus un mācību darbs notika divās maiņās, bet sākot ar 1953. gadu skolas ēkas 4. stāvā savu darbu uzsāka Viļānu strādnieku vakara vidusskola. 1968.gadā skolai tika uzbūvēta sporta zāle, 1972.gadā - vecā piebūve, bet 1984.gadā - jaunā piebūve. Ar 1964. gadu skolā tika izvērsta skolēnu apmācība lauksaimniecības specialitātēs: lauksaimniecības mehanizācija, šūšana, elektrifikācija, ražošanas prakse, celtniecības pamati u.c. Ar Rēzeknes rajona TDK IK lēmumu no 1990.gada 1.septembra skola pārgāja vietējās pašvaldības – Viļānu pilsētas domes saimnieciski administratīvajā pakļautībā, paliekot Rēzeknes rajona Izglītības pārvaldes metodiski pedagoģiskajā pakļautībā.

## Izglītība

Skolā tiek piedāvātas sekojošas izglītības programmas: 
*pamatizglītības programma
*vispārējās vidējās izglītības matemātikas, dabaszinību un tehnikas virziena programma
*vispārējās vidējās izglītības vispārizglītojošā virziena programma
*speciālās pamatizglītības programma izglītojamiem ar garīgās attīstības traucējumiem
*speciālās pamatizglītības programma izglītojamiem ar mācīšanās traucējumiem
*pamatizglītības 2. posma (7.-9. klase) programma (kods 23011113)
*pamatizglītības 2. posma (7.-9. klase) programma (kods 23011123)

Sadarbībā ar Aizsardzības ministriju skolā darbojas Jaunsargu kustība, kur jaunsargu grupa katru gadu iziet teorētisko un praktisko kursu valsts militārās aizsardzības pamatu apgūšanā.

## Interešu izglītības pulciņi
* vokālais ansamblis 
* koris 
* latviskā dzīvesziņa
* sociālā deja – valsis
* sociālā deja – salsa
* rotu dizains
* radošā darbnīca
* floristika
* vizuālā māksla
* keramika
* lietišķā māksla
* fotomāksla
* origami
* rokdarbu pulciņš
* kvilings
* volejbols
* florbols
* tautas bumba
* basketbols
* šahs
* dambrete
* vides pētnieku klubs
* skolēnu pašpārvalde
* datorpulciņš
* kokapstrādes pulciņš
* elektronikas un robotikas pulciņš
* jauno ķīmiķu pulciņš
* krievu literārais klubs
* vācu valodas klubs
* starptautiskie sakari
* skolas avīze "Kaleidoskops"
* literārā radošā grupa
* teātra pulciņš
* oratoru klubs
* klubs "Erudīts"
* klubs "Intelekts"
* Daugavas Vanagu organizācijas Vanadzēni
* jaunsargu pulciņš
* Panākumu Universitāte
* skolēnu mācību uzņēmumi
* karjeras pulciņš
* interesanto tikšanos klubs
* Viļānu jauno novadpētnieku pulciņš
* kristīgās mācības pulciņš
* debašu klubs

## Dalība starptautiskos projektos
Skola kopā ar skolām no Rumānijas un Beļģijas piedalījās *[[Comenius]]* projektā  *2011-2013 : "Tolerance In Modern Europe"* 

## Ārējās saites
* skolas mājaslapa

## Atsauces